**חַסַן מָגוֹמֵטוֹבִיץ' חַלְמוּרְזַיֵיב** (ברוסית: **Хасан Магометович Халмурзаев**; נולד ב-9 באוקטובר 1993 בנזראן, רוסיה) הוא ג'ודוקא רוסי ממוצא קווקזי אינגושטי. חלמורזייב מתחרה בקטגוריית המשקל עד 81 ק"ג והוא אלוף אולימפי מאולימפיאדת ריו 2016.

ביוגרפיה
--------

בספטמבר 2013, זכה חלמורזייב במדליה הראשונה שלו בקריירה המקצוענית כאשר זכה בזהב בגראנד פרי אלמטי. ביוני 2014 זכה בגראנד פרי בודפשט ומאוחר יותר באותה השנה זכה במדליית כסף בגראנד פרי אסטנה. במאי 2015, זכה חלמורזייב במדליית ארד בגראנד פרי זאגרב ובמדליית זהב בגראנד סלאם באקו. בגראנד סלאם אבו דאבי הפסיד בקרב על הארד ובנובמבר 2015 זכה בכסף בגראנד פרי צ'ג'ו. בינואר 2016 הוא זכה בגראנד פרי הוואנה.

### אלוף אירופה ואלוף אולימפי

ב-22 באפריל 2016, זכה בזהב באליפות אירופה שהתקיימה בקאזאן שברוסיה אל מול הקהל הביתי לאחר שגבר בגמר על אבטנדיל צ'ריקישווילי מגיאורגיה.

ב-9 באוגוסט 2016, התחרה באולימפיאדת ריו 2016 וזכה בזהב. בקרב הראשון שלו אשר היה בסיבוב השני, הוא ניצח את סעיד מולאי האיראני ובסיבוב השלישי ניצח את מוחמד עבד אל-עאל המצרי, ברבע הגמר גבר על אנטואן ואלואה-פורטייה הקנדי. בחצי הגמר ניצח באיפון את סרג'יו תומא המולדובי אשר התחרה עבור איחוד האמירויות הערביות ובגמר ניצח את טרוויס סטיבנס האמריקאי באיפון.

### אחרי ריו 2016

במאי 2017, זכה בגראנד סלאם יקטרינבורג. ב-31 באוגוסט 2017, זכה במדליית הארד באליפות העולם בבודפשט, חלמורזייב הגיע עד חצי הגמר שם הפסיד לאלכסנדר ויצ'רצ'ק הגרמני ונשר לקרב על הארד שם ניצח ג'ודוקא מונגולי. באותה השנה גם זכה בטורניר המאסטרס היוקרתי שנערך בסנט פטרבורג שבמדינת הולדתו כאשר ניצח בגמר את בן-ארצו אסלן לאפינגוב.

זכיות בתחרויות מהסבב העולמי
---------------------------

| שנה | קטגוריה | עיר | מדינה |
| --- | --- | --- | --- |
| 2013 | גראנד פרי | אלמטי | קזחסטןקזחסטן קזחסטן |
| 2014 | גראנד פרי | בודפשט | הונגריההונגריה הונגריה |
| 2015 | גראנד סלאם | באקו | אזרבייג'ןאזרבייג'ן אזרבייג'ן |
| 2016 | גראנד פרי | הוואנה | קובהקובה קובה |
| 2017 | גראנד סלאם | יקטרינבורג | רוסיהרוסיה רוסיה |
| 2017 | מאסטרס | סנט פטרבורג | רוסיהרוסיה רוסיה |

חיים אישיים
-----------

לחלמורזייב יש אח תאום בשם חוסן. גם הוא ג'ודוקא, אשר זכה במדליית ארד באליפות אירופה 2017. חלמורזייב הוא סמל במשטרה ומשרת ב'שירות משמרות הסיור' של משרד הפנים הרוסי באינגושטיה.

ב-25 באוגוסט 2016, הוענק לו עיטור הידידות עבור "הישיגיו הספורטיביים הגבוהים מאולימפיאדת הקיץ ה-21 בשנת 2016 בריו דה ז'ניירו (ברזיל), על רצונו לניצחון ותחושת המטרה".

באוקטובר 2023 הביע תמיכה במתקפת הטרור של חמאס על יישובי עוטף עזה.

קישורים חיצוניים
----------------

ויקישיתוף מדיה וקבצים בנושא **חסן חלמורזייב** בוויקישיתוף
* חסן חלמורזייב, ברשת החברתית פייסבוק
* חסן חלמורזייב, ברשת החברתית אינסטגרם
* חסן חלמורזייב, באתר olympedia.org
* חסן חלמורזייב, באתר איגוד הג'ודו העולמי
* חסן חלמורזייב, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. ↑  Oleg Bogatov (25 ביוני 2016). "Дзюдоист Халмурзаев: когда зазвучал гимн России, еле сдерживал слезы" [Judoka Khalmurzaev: I can hardly fight back my tears after hearing the Russian Hymn] (ברוסית). R-Sport. נבדק ב-9 באוגוסט 2016. `{{cite web}}`:  (עזרה)
3. ↑
4. ↑  В МВД России наградят олимпийского чемпиона – сержанта полиции Хасана Халмурзаева
5. ↑  Указ Президента Российской Федерации от 25.08.2016 № 429 «О награждении государственными наградами Российской Федерации»
6. ↑  אורן אהרוני, בושה: האלוף האולימפי הביע תמיכה במתקפת הטרור של החמאס, באתר ישראל היום, 10 באוקטובר 2023